III. forduló



MEGOLDÓLAP

Kérjük a kitöltött megoldólapot és a további csatolt dokumentumokat elektronikus úton küldjétek el a hetesfel@mtvsz.hu e-mail címre **2015. november 29-ig!**

**A 7,5 milliárdos kérdés**

**A Földön közel 7,5 milliárd ember él. Hogyan élhetünk együtt úgy, hogy mindeközben fenntarthatóan használjuk a korlátozott erőforrásokat és a jól-létet tűzzük ki célul?**

1. Válaszoljátok meg a „7,5 milliárdos kérdést”, úgy hogy egy rövid, **1- 2 oldalas cikk**et írtok róla (legyen lényegre törő) az alábbi szempontok alapján:
   * saját szavaitokkal fogalmazzatok;
   * vegyétek figyelembe a problémák legfőbb hajtóerejét (mi is volt az?);
   * fogalmazzátok bele a társadalmilag kirekesztett társaink integrációját;
   * fogalmazzátok bele a szegénység, egészség és az oktatás viszonyát a hajtóerőkkel együtt;
   * írjatok a környezeti katasztrófák mozgató rugóiról.

A cikket ide írjátok:

1. Land-art: készítsetek a témában egy olyan alkotást, amely szerintetek bemutatja a

„7,5 milliárdos kérdés” fontosságát. Nézzetek utána az interneten, hogy mi is az a „Land- art” és készítsetek egyet. Vigyázzatok, miközben alkotásotok készül, a természetet ne károsítsátok! Lehetőleg vonjatok be minél több diákot a feladatba! **Alkotásotokat fotózzátok le! *Ne felejtsétek el a fotókat csatolni!***

1. **Mutassátok be és cselekedjetek!**

**Mutassátok be** az osztályotoknak az eddig tanultakat az összefüggésekre koncentrálva (használhattok power pointot, tablót, land-artot stb.), majd **szervezzetek** az iskolátokban egy olyan **akciót,** amellyel szerintetek fenntarthatóbbá lehet tenni az iskolátokat, a közvetlen környezeteteket. Vonjatok be minél több diákot és törekedjetek arra, hogy átadjátok azokat az információkat, amelyek az egyéni felelősségre hívják fel a figyelmet és arra, hogy mindenki tehet valamit egy fenntarthatóbb, élhetőbb jövőért. **Fotózzátok, videózzátok le a prezentációt és az akciót!** ***Ne felejtsétek el a bemutató anyagát és a fotókat/ videót csatolni!***

4. **Készítsetek videót!**

Legyetek részesei egy jó ügynek! **Készítsetek** egy természet- vagy környezetvédelemmel kapcsolatos legalább 3 perces **videót** és küldjétek el nekünk! A film készülhet fényképezőgéppel, telefonnal vagy kamerával is. Próbáljatok a videó készítésbe minél több diákot/ bevonni az osztályotokból! ***Ne felejtsétek el csatolni a videót!***

Az ***elkészült cikket***, az ***Land-art*** alkotásotokról készült ***fotót***, az ***akcióról*** és a ***prezentációról*** ***készített dokumentációt*** (ppt, fotó, videó), a környezetről vagy természetről készült ***3 perces videót***, ***jelen megoldólappal együtt***, küldjétek el nekünk a csapatotok és e-mailcímetek megnevezésével elektronikus úton a hetesfel@mtvsz.hu e-mail címre **2015. november 29-ig!\***



FIGYELEM! A megoldólap minden oldalán és a csatolt dokumentumokon, illetve a fényképek/videók elnevezésében tüntessétek föl **a regisztráció során megadott csapatotok, valamint iskolátok nevét**, mert csak így tudunk titeket beazonosítani.

**Gratulálunk ezzel a „7 és fél milliárdos” vetélkedő elektronikus része ezzel véget ért! Eredmények hamarosan!**



**Extra tipp!**

*Figyelem! Jelenleg egy másik pályázatsorozat is zajlik, így ha úgy gondoljátok alkotásaitokat (cikk, land-art, video) – jelen versenytől függetlenül - oda is elküldhetitek, a kettő nem zárja ki egymást!* ***Itt is ott is nyerhettek vele!***

*http://zoldcivil.hu/egyjougy/*